סבסטיאן האלר

סבסטיאן רומן טדי האלר (בצרפתית: Sébastien Romain Teddy Haller; נולד ב-22 ביוני 1994) הוא כדורגלן איבורי-צרפתי המשחק בעמדת החלוץ באוטרכט ובנבחרת חוף השנהב.

 קריירת מועדונים 
במהלך גביע העולם בכדורגל עד גיל 17 לשנת 2011 האלר הוחתם לחוזה המקצועי הראשון שלו במועדון הצרפתי אוסר, החוזה נחתם לשלוש שנים. את הופעת הבכורה שלו רשם ב-27 ביולי 2012 במשחק הליגה נגד נים.

ב-24 בדצמבר 2014 הושאל האלר לאוטרכט מהליגה ההולנדית עד לתום העונה. בסוף העונה החליטה אוטרכט להחתימו. במהלך שהותו בקבוצה רשם 51 שערים ב-98 הופעות.

ב-15 במאי 2017 האלר חתם חוזה לארבע שנים בקבוצת איינטרכט פרנקפורט.

ב-17 ביולי 2019 חתם האלר לחמש שנים בווסטהאם יונייטד, והפך לרכש היקר בתולדות הקבוצה, ששילמה עליו 45 מיליון ליש"ט. 
ממוזער|200x200 פיקסלים|האלר במדי וסטהאם יונייטד, 2019
ב-8 בינואר 2021 חתם האלר לארבע וחצי שנים באייאקס עבור 22 מיליון אירו. ב-14 בינואר כבש שער בכורה בניצחון קבוצתו 1–3 על טוונטה.

בהופעת הבכורה שלו בליגת האלופות ב-15 בספטמבר 2021 כבש האלר רביעייה בניצחון 1–5 על ספורטינג ליסבון והפך לשחקן הראשון מאז מרקו ואן באסטן, שעשה זאת עבור מילאן בבכורה שלו ב-1992. באותה עונה היה האלר לשני בהיסטוריה אשר כובש בכל ששת משחקי שלב הבתים בליגת האלופות, כשלפניו עשה זאת כריסטיאנו רונאלדו.

עוד באותה העונה כבש שער וגם הוסיף שער עצמי בשמינית הגמר נגד בנפיקה ליסבון. היה זה השער ה-11 שלו באותה העונה בליגת האלופות, מה שהשווה את שיא הכיבושים לשחקן אייאקס בעונה בודדת בקמפיין אירופי, בו החזיק רוד ג'ילס החזיק לבדו מאז עונת 1975/76. כמו כן האלר מחזיק בשיא הכיבושים אי פעם עבור שחקן בשני משחקיו הראשונים בליגת האלופות (5), וגם בשיאים המקבילים בחמשת המשחקים הראשונים (9), ששת המשחקים הראשונים (10) ושבעת המשחקים הראשונים (11). באותה העונה גם סיים כמלך השערים בליגה ההולנדית עם 21 שערים.

ב-22 ביוני 2022 חתם האלר בבורוסיה דורטמונד ל-5 שנים. תמורת העברתו שילמה הקבוצה לאייאקס 35 מיליון אירו.
ממוזער|200x200 פיקסלים|האלר במדי בורוסיה דורטמונד, 2023
ב-30 באוגוסט 2024 הושאל האלר ללגאנס הספרדית לעונה אחת.

ב-9 בינואר 2025 הושאל האלר לאוטרכט מליגת העל ההולנדית בה שיחק בעבר. ב-18 באוגוסט חתם בה רשמית.

 קריירה בינלאומית 
ב-12 בנובמבר 2020 ערך האלר את הופעת הבכורה שלו בנבחרת חוף השנהב, בניצחון 2-1 על נבחרת מדגסקר במסגרת מוקדמות גביע אפריקה לאומות 2021. במשחק זה הבקיע את שער הבכורה שלו בנבחרת.

נכלל בסגל נבחרת חוף השנהב לטורניר גביע אפריקה לאומות 2021, וערך ארבע הופעות בטורניר.

נכלל בסגל נבחרת חוף השנהב לטורניר גביע אפריקה לאומות 2023 ואף זכה עם נבחרתו בתואר אלופת אפריקה בטורניר הביתי והיה המצטיין בשלבי הנוקקאוט כשהוא כובש את השער היחיד בחצי הגמר מול  שהעלה את נבחרתו לגמר ובגמר הוא כבש את שער הניצחון בדקה ה-81 מול  במשחק שהסתיים 2-1 אחרי שהניגרים כבר הובילו 0-1 במשחק ובסיום המשחק זכתה נבחרת חוף השנהב בתואר השלישי בתולדותיה והראשון בטורניר שהיא מארחת.

 חיים אישיים 
ב-19 ביולי 2022, לאחר שהתלונן על חולשה באימון, אובחן עם גידול באשכים.

ב-10 בינואר 2023, לאחר כחצי שנה של ניתוחים וטיפולים בכימותרפיה, חזר האלר לבורוסיה דורטמונד ואף רשם דקות משחק ראשונות במשחק הידידות מול פורטונה דיסלדורף בו ניצחה קבוצתו בתוצאה 5-1.

 תארים 
איינטרכט פרנקפורט
 הגביע הגרמני: 2017/18

אייאקס
 הגביע ההולנדי: 2020/21
 ליגת העל ההולנדית: 2020/21, 2021/22

נבחרת חוף השנהב
 גביע אפריקה לאומות: 2023

אישיים
 שער החודש בפרמיירליג: דצמבר 2020
 נבחרת החודש בליגה ההולנדית: פברואר 2022, מרץ 2022
 מלך השערים בליגה ההולנדית: 2021/22 (21 שערים)

קישורים חיצוניים

הערות שוליים

קטגוריה:חלוצי כדורגל צרפתים
קטגוריה:כדורגלנים צרפתים
קטגוריה:כדורגלנים מחוף השנהב
קטגוריה:חלוצי כדורגל מחוף השנהב
קטגוריה:כדורגלני אוסר
קטגוריה:כדורגלני אוטרכט
קטגוריה:כדורגלני איינטרכט פרנקפורט
קטגוריה:כדורגלני וסטהאם יונייטד
קטגוריה:כדורגלני אייאקס
קטגוריה:כדורגלני בורוסיה דורטמונד
קטגוריה:כדורגלני לגנס
קטגוריה:כדורגלני נבחרת חוף השנהב
קטגוריה:ספורטאים זרים בהולנד
קטגוריה:ספורטאים צרפתים בגרמניה
קטגוריה:ספורטאים צרפתים באנגליה
קטגוריה:ספורטאים איבוארים באנגליה
קטגוריה:ספורטאים זרים בספרד
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:צרפתים שנולדו ב-1994
קטגוריה:איבוארים שנולדו ב-1994